[bookmark: _Hlk26200107]Iepirkuma “Meža inventarizācijas pakalpojumu 
sniegšana Ludzas novada pašvaldībai”
ID Nr. LNP 2026/79, nolikumam

LĪGUMA PROJEKTS

Iepirkuma līgums Nr. LNP/[Līguma numurs]
Meža inventarizācijas pakalpojumu sniegšana Ludzas novada pašvaldībai 

Dokumenta datums ir pēdējā paraksta laika zīmoga pievienošanas datums 

[Līguma parakstīšanas vieta] (ja Līgums tiek parakstīts papīrformātā) 
[Līguma parakstīšanas datums] (ja Līgums tiek parakstīts papīrformātā)

Ludzas novada pašvaldība, reģistrācijas numurs 90000017453, juridiska adrese: Raiņa iela 16, Ludza, LV–5701, turpmāk tekstā – Pasūtītājs, [paraksttiesīgās personas vārds uzvārds] personā, kas rīkojas saskaņā ar [dokumenta nosaukums], no vienas puses un 
[Izpildītāja nosaukums], [reģistrācijas numurs], [juridiska adrese], turpmāk tekstā – Izpildītājs, [paraksttiesīgās personas vārds uzvārds] personā, kurš darbojas uz [dokumenta nosaukums] pamata, no otras puses, abi kopā vai katrs atsevišķi, turpmāk – Puses, 
pamatojoties uz Ludzas novada pašvaldības rīkotā iepirkuma “Meža inventarizācijas pakalpojumu sniegšana Ludzas novada pašvaldībai”, iepirkuma identifikācijas Nr. LNP 2026/79, rezultātiem, Izpildītāja piedāvājumu Iepirkumam (turpmāk – Piedāvājums), Ludzas novada pašvaldības Iepirkuma komisijas pieņemto lēmumu, nopietni, apzinīgi, pēc brīvas gribas, bez maldiem, spaidiem vai viltus noslēdz šo līgumu (turpmāk – Līgums) par sekojošo: 

1. Līguma priekšmets
1.1. Pasūtītājs uzdod, bet Izpildītājs apņemas  atbilstoši Tehniskajai specifikācijai (1.pielikums) un Finanšu piedāvājumam (2.pielikums) veikt meža inventarizācijas, robežstigu izveides un robežzīmju atjaunošanas pakalpojumus Ludzas novada pašvaldības vajadzībām, (turpmāk – Pakalpojums/i).
1.2. Pakalpojums ietver pirmreizējās un atkārtotās meža inventarizācijas veikšanu, meža inventarizācijas dokumentācijas sagatavošanu un iesniegšanu Valsts meža dienestā, nepieciešamības gadījumā zemes lietošanas veida maiņas dokumentu sagatavošanu un iesniegšanu, kā arī robežstigu izveidi un robežzīmju atjaunošanu atbilstoši normatīvo aktu prasībām.
1.3. Pakalpojuma izpilde notiek saskaņā ar Līgumu un tā pielikumu Nr.1 “Tehniskā specifikācija”, pielikumu Nr.2 “Finanšu piedāvājums”, pielikumu Nr.3 “Objektu saraksts”, Latvijas Republikas Ministru kabineta 2016. gada 21. jūnija noteikumiem Nr.384 “Meža inventarizācijas un Meža valsts reģistra informācijas aprites noteikumi”, kā arī citiem normatīvajiem aktiem un standartiem, kas attiecas uz Pakalpojuma izpildi, ievērojot Pasūtītāja norādījumus.
1.4. Līguma izpildes vieta – Ludzas novada  administratīvā teritorija.

2. Pakalpojuma samaksa un norēķinu kārtība
2.1. Līguma kopējā summa (turpmāk – Līgumsumma), ko Pasūtītājs samaksā Izpildītājam par Līgumā paredzētā Pakalpojuma apjoma pilnīgu izpildi ir līdz ___________ EUR, (___________________ euro un _____centi) kurā iekļauta:
2.1.1. Līguma cena (turpmāk Līgumcena), līdz EUR ___ (_________ euro un ___ centi);
2.1.2. pievienotās vērtības nodoklis 21% (turpmāk – PVN), līdz EUR ___ (________ euro un ___ centi). 
2.2. PVN tiek piemērots saskaņā ar Latvijas Republikā spēkā esošajiem normatīvajiem aktiem.
2.3. Līgumcenā ir iekļauta visa Izpildītājam pienākošā atlīdzība par Pakalpojuma izpildi, tai skaitā visi tiešie un netiešie izdevumi, transporta izmaksas, komandējumu izmaksas, nodokļi (izņemot PVN), nodevas un citas izmaksas, kas nepieciešamas pilnīgai Līguma saistību izpildei.
2.4. Līgumcena visā Līguma darbības laikā netiek palielināta sakarā ar cenu pieaugumu, darbaspēka izmaksu izmaiņām, inflāciju, valūtas kursa svārstībām vai citiem apstākļiem, kas ietekmē Pakalpojuma izmaksas. Izņēmums ir pievienotās vērtības nodokļa likmes izmaiņas, kuras piemēro normatīvajos aktos noteiktajā kārtībā.
2.5. Izpildītājam nav tiesību pieprasīt papildu samaksu par Pakalpojuma izpildi, ja Līguma izpildes laikā tiek konstatēts, ka Izpildītājs, sagatavojot Finanšu piedāvājumu, nav paredzējis visas Pakalpojuma izpildei nepieciešamās izmaksas, ir kļūdījies aprēķinos vai nav pienācīgi izvērtējis Pakalpojuma apjomu.
2.6. Izpildītājs nodod Pakalpojumu vai tā daļu Pasūtītājam Līgumā noteiktajā termiņā, iesniedzot Pušu parakstīšanai pieņemšanas–nodošanas aktu. Ja Pakalpojums tiek sniegts pa daļām, katra Līguma prasībām atbilstoši izpildītā Pakalpojuma daļa ir patstāvīgi pieņemama un apmaksājama un pieņemšanas–nodošanas akts tiek sagatavots par katru izpildīto Pakalpojuma daļu atsevišķi. Pēc pieņemšanas–nodošanas akta parakstīšanas Izpildītājs iesniedz atbilstoši noformētu strukturētu elektronisko rēķinu.
2.7. Pasūtītājs 10 (desmit) darbdienu laikā pēc Pakalpojuma vai tā daļas pieņemšanas–nodošanas akta saņemšanas paraksta pieņemšanas–nodošanas aktu vai rakstiski iesniedz motivētu atteikumu, norādot konstatētās nepilnības un termiņu to novēršanai.
2.8. Strukturētu elektronisko rēķinu Izpildītājs sagatavo atbilstoši Latvijas Republikas normatīvo aktu prasībām un nosūta to uz Pasūtītāja oficiālo elektronisko adresi DEFAULT@90000017453. Rēķins uzskatāms par saņemtu normatīvajos aktos noteiktajā kārtībā.
2.9. Izpildītājs ir tiesīgs izrakstīt rēķinu tikai pēc tam, kad Puses ir parakstījušas Pakalpojuma pieņemšanas–nodošanas aktu.
2.10. Ja Izpildītājs iesniedz Līguma prasībām neatbilstoši noformētu strukturētu elektronisko rēķinu, Pasūtītājam ir tiesības to nepieņemt apstrādei un rakstiski pieprasīt Izpildītājam novērst konstatētās nepilnības. Šādā gadījumā Līgumā noteiktais samaksas termiņš tiek skaitīts no dienas, kad Pasūtītājs ir saņēmis atbilstoši noformētu strukturētu elektronisko rēķinu.
2.11. Par pilnībā izpildītu un Pasūtītāja pieņemtu Pakalpojumu vai tā daļu Pasūtītājs veic samaksu 20 (divdesmit) darbdienu laikā pēc Pušu parakstīta pieņemšanas–nodošanas akta un atbilstoši noformēta strukturēta elektroniskā rēķina saņemšanas.
2.12. Pasūtītājs veic samaksu ar bankas pārskaitījumu uz Izpildītāja rēķinā norādīto norēķinu kontu. Par samaksas dienu uzskatāma diena, kad Pasūtītāja maksājuma uzdevums ir iesniegts bankā izpildei.
2.13. Izpildītājs, sagatavojot pieņemšanas–nodošanas aktu un rēķinu, iekļauj tajos šādu informāciju: 
2.13.1. Iepirkuma nosaukumu un identifikācijas numuru; 
2.13.2. Līguma datumu un numuru; 
2.13.3. Pasūtītāja atbildīgo personu. 

3. Līguma darbības laiks, tā grozīšanas, papildināšanas un laušanas kārtība
3.1. Pakalpojumu izpildes termiņš ir līdz 2026.gada 1.decembrim.
3.2. Līgums stājas spēkā ar pēdējā drošā elektroniskā paraksta un tā laika zīmoga pievienošanas brīdi, un ir spēkā līdz Pušu saistību pilnīgai izpildei.
3.3. Līguma grozījumi pieļaujami tikai Publisko iepirkumu likuma 61.pantā noteiktajos gadījumos un kārtībā. 
3.4. Ja Līguma izpildes laikā Pasūtītājam vairs nav nepieciešama Pakalpojuma izpilde kādā no esošajiem Objektiem vai rodas nepieciešamība pēc papildu Pakalpojumu sniegšanas citā Objektā, Pasūtītājam ir tiesības veikt grozījumus Līguma pielikumā Nr.3, izslēdzot vai pievienojot Pasūtītāja valdījumā vai īpašumā esošos Objektus.
3.5. Par šādu grozījumu veikšanu Līguma pielikumā Nr.3 nav nepieciešams slēgt atsevišķu, rakstisku vienošanos, un tā tiek veikta šādā kārtībā:
3.5.1. Pasūtītājs sagatavo, paraksta un reģistrē aktualizēto Objektu sarakstu pie Līguma;
3.5.2. Pasūtītājs informē Izpildītāju par grozījumu veikšanu Objektu sarakstā, nosūtot tam aktualizētu Objektu saraksta versiju uz Līgumā norādītajiem Izpildītāja rekvizītiem;
3.5.3. Grozījumi Objektu sarakstā stājas spēkā dienā, kad aktualizētais saraksts, reģistrēts pie Līguma, un līdz ar tā reģistrāciju, spēku zaudē iepriekšējais saraksts.
3.6. Pakalpojumu sniegšana no jauna pievienotajam Objektam tiek veikta Līguma 4.sadaļā noteiktajā kārtībā.
3.7. Pasūtītājam ir tiesības pieprasīt nomainīt ikvienu Līguma izpildē iesaistīto personu (tajā skaitā apakšuzņēmējus), pamatojot to ar kādu no šādiem iemesliem:
3.7.1. atkārtota pavirša savu pienākumu pildīšana;
3.7.2. nekompetence vai nolaidība;
3.7.3. Līgumā noteikto saistību pienākumu nepildīšana;
3.7.4. atkārtota tādu darbību veikšana, kas kaitē videi, cilvēku dzīvībai, veselībai un īpašumam.
3.8. Līgumu var izbeigt pirms Līguma darbības termiņa beigām šādos gadījumos:
3.8.1. [bookmark: _Ref8127042]Pusēm savstarpēji rakstiski vienojoties;
3.8.2. Pasūtītājam ir tiesības vienpusēji atkāpties no Līguma bez Izpildītāja piekrišanas šādos gadījumos:
3.8.2.1. Izpildītājam piemērotais līgumsods sasniedzis maksimālo apmēru, t.i., 10% (desmit procentus) no Līguma summas;
3.8.2.2. Izpildītājam tiek anulēts vai netiek pagarināts sertifikāts, kas saskaņā ar normatīvajiem aktiem nepieciešams Pakalpojuma veikšanai;
3.8.2.3. [bookmark: _Ref8127050]ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
3.8.2.4. Pasūtītājam ir tiesības vienpusēji atkāpties no Līguma bez zaudējumu atlīdzināšanas Izpildītājam, jebkurā laikā, samaksājot Izpildītājam par faktiski līdz Līguma izbeigšanas brīdim sniegtajiem Pakalpojumiem;
3.8.2.5. Izpildītājam ir tiesības vienpusēji atkāpties no Līguma tikai gadījumā, ja nav iespējams sniegt Pakalpojumus no Izpildītāja neatkarīgu, objektīvu apstākļu dēļ, par kuriem tas rakstiski ir informējis Pasūtītāju;
3.8.2.6. Līguma izbeigšana neatbrīvo Puses no pienākuma izpildīt saistības, kas radušās līdz Līguma izbeigšanas dienai, tai skaitā samaksāt līgumsodus un atlīdzināt zaudējumus, ja tādi radušies.
3.9. Līguma 3.8.2.1. un 3.8.2.2. punktos noteiktajos gadījumos, Līgums uzskatāms par izbeigtu septītajā dienā pēc Pasūtītāja paziņojuma par atkāpšanos izsūtīšanas dienas. 
3.10. Sankciju piemērošanas gadījumā Puses rīkojas atbilstoši spēkā esošo normatīvo aktu prasībām. Līguma noteikumi piemērojami tiktāl, ciktāl tie nav pretrunā ar sankcijas regulējošajiem normatīvajiem aktiem.

4. Pakalpojuma izpildes nosacījumi
4.1. Pakalpojums tiek sniegts, pamatojoties uz Pasūtītāja sagatavotu un Izpildītājam rakstiski vai elektroniski nosūtītu darba uzdevumu. Darba uzdevumā norāda veicamā Pakalpojuma apjomu, izpildes vietu, nepieciešamos sākotnējos datus un citu informāciju, kas nepieciešama Pakalpojuma kvalitatīvai izpildei.
4.2. Katrs darba uzdevums izpildāms 30 (trīsdesmit) kalendāro dienu laikā no darba uzdevuma nosūtīšanas Izpildītājam dienas, ja Puses rakstiski nav vienojušās par citu izpildes termiņu.
4.3. Ja Pakalpojuma pienācīgai izpildei nepieciešama papildu informācija vai dokumenti no Pasūtītāja, Izpildītājs par to nekavējoties rakstiski informē Pasūtītāju. Šādā gadījumā Pakalpojuma izpildes termiņš tiek pagarināts par laikposmu, kādā Izpildītājs objektīvi nevarēja turpināt Pakalpojuma izpildi Pasūtītāja nesniegtās informācijas vai dokumentu dēļ, ja Puses nav vienojušās citādi.
4.4. Pēc darba uzdevuma izpildes Izpildītājs nodod Pakalpojuma rezultātu Pasūtītājam, iesniedzot pieņemšanas–nodošanas aktu un citus Līgumā vai darba uzdevumā paredzētos dokumentus.
4.5. Pasūtītājs 10 (desmit) darbdienu laikā pēc Pakalpojuma rezultāta un pieņemšanas–nodošanas akta saņemšanas paraksta pieņemšanas–nodošanas aktu vai rakstiski iesniedz motivētus iebildumus, norādot konstatētās nepilnības un termiņu to novēršanai.
4.6. Par Pakalpojuma izpildes dienu uzskatāma diena, kad Puses ir parakstījušas pieņemšanas–nodošanas aktu.

5. Pakalpojuma kvalitāte
5.1. Par Līguma prasībām atbilstošu un kvalitatīvi izpildītu Pakalpojumu šī Līguma izpratnē uzskatāms Pakalpojums, kas atbilst Līguma, Tehniskās specifikācijas un spēkā esošo Latvijas Republikas normatīvo aktu, tai skaitā piemērojamo standartu, prasībām attiecībā uz Pakalpojuma izpildes kvalitāti un kārtību.

6. Pušu tiesības un pienākumi
6.1. Izpildītājs apņemas:
6.1.1. savlaicīgi un kvalitatīvi ar saviem resursiem, izmantojot savu materiāltehnisko bāzi u.c., veic Pakalpojuma izpildi saskaņā ar Pasūtītāja norādījumiem, Līgumā un normatīvajos aktos, kas nosaka Pakalpojuma izpildes kārtību, izvirzītajām prasībām;
6.1.2. ievērot spēkā esošo normatīvo aktu prasības, kā arī savlaicīgi izpildīt Pasūtītāja pamatotus norādījumus, kas saistīti ar Pakalpojuma izpildi;
6.1.3. sniedzot Pakalpojumu, ievērot un nodrošināt Latvijas Republikas normatīvo aktu prasību ievērošanu darba aizsardzības, ugunsdrošības, vides aizsardzības un citās jomās, kas attiecas uz Pakalpojuma izpildi;
6.1.4. nodrošināt no Pasūtītāja saņemtās informācijas konfidencialitāti, neizpaust to trešajām personām bez Pasūtītāja iepriekšējas rakstiskas piekrišanas, izņemot normatīvajos aktos paredzētos gadījumus, kā arī ievērot personas datu aizsardzības prasības;
6.1.5. nepieļaut patvaļīgas atkāpes no Līguma noteikumiem, Pakalpojuma izpildes kārtības un termiņiem;
6.1.6. nodrošināt, ka Pakalpojuma izpildē tiek iesaistīti tikai normatīvo aktu prasībām atbilstoši sertificēti meža inventarizācijas darbu veicēji;
6.1.7. nodrošināt, ka meža inventarizācijas darbu veikšanai nepieciešamais sertifikāts ir spēkā visā Līguma darbības laikā līdz visu Līguma saistību pilnīgai izpildei;
6.1.8. nenodot Līguma izpildi trešajām personām, izņemot gadījumus, kad apakšuzņēmēju piesaiste notiek Līgumā un spēkā esošajos normatīvajos aktos noteiktajā kārtībā;
6.1.9. Līgumā noteiktajā termiņā par saviem līdzekļiem novērst visas konstatētās neatbilstības vai trūkumus;
6.1.10. pēc Pasūtītāja pieprasījuma 3 (trīs) darbdienu laikā sniegt informāciju par Pakalpojuma izpildes gaitu, iesniegt ar Pakalpojuma izpildi saistītos dokumentus un uzrādīt Pakalpojuma izpildē iesaistīto personu kvalifikāciju apliecinošus dokumentus;
6.1.11. nodrošināt, ka visi šajā Līgumā noteiktie pienākumi attiecībā uz personāla kvalifikāciju, darba aizsardzību, vides aizsardzību un citām Pakalpojuma izpildei izvirzītajām prasībām ir saistoši arī apakšuzņēmējiem un to darbiniekiem.
6.1.12. nodrošināt, ka Pakalpojuma rezultātā sagatavotie meža inventarizācijas dati un dokumenti atbilst spēkā esošo normatīvo aktu prasībām un ir derīgi iesniegšanai un reģistrēšanai Meža valsts reģistrā, ja šāda reģistrācija ir paredzēta normatīvajos aktos vai Tehniskajā specifikācijā.
6.1.13. [bookmark: _GoBack]Izpildītājs visā Līguma darbības laikā nodrošina spēkā esošu profesionālās civiltiesiskās atbildības apdrošināšanu par iespējamiem zaudējumiem, kas var rasties Pakalpojuma sniegšanas rezultātā, un pēc Pasūtītāja pieprasījuma 3 (trīs) darbdienu laikā iesniedz to apliecinošus dokumentus.
6.2. Pasūtītājs apņemas:
6.2.1. nodot Izpildītājam visus Pasūtītāja rīcībā esošos dokumentus un informāciju, kas nepieciešama Pakalpojuma izpildei;
6.2.2. nodrošināt Izpildītājam piekļuvi Tehniskajā specifikācijā norādītajiem objektiem un, ciktāl tas ir Pasūtītāja kompetencē, tiesisku iespēju veikt meža inventarizācijas darbus;
6.2.3. kontrolēt Līguma izpildi;
6.2.4. veikt samaksu par Līguma prasībām atbilstoši izpildītu Pakalpojumu Līgumā noteiktajā kārtībā un termiņā.

7. Pušu atbildība
7.1. Ja Izpildītājs neveic Pakalpojumu Līguma 4.2. punktā noteiktajā termiņā vai nenovērš Pasūtītāja pamatoti konstatētos trūkumus Līgumā noteiktajā termiņā, Pasūtītājam ir tiesības piemērot līgumsodu 0,5 % (nulle komats pieci procenti) apmērā no attiecīgā darba uzdevuma vai Pakalpojuma daļas līgumcenas par katru nokavēto kalendāro dienu, bet ne vairāk kā 10 % (desmit procenti) no attiecīgā darba uzdevuma vai Pakalpojuma daļas līgumcenas.
7.2. Pasūtītājam ir tiesības ieturēt aprēķināto līgumsodu ieskaita kārtībā no Izpildītājam veicamajiem maksājumiem, iepriekš rakstiski informējot Izpildītāju.
7.3. Ja Pasūtītājs neveic samaksu par pieņemtu Pakalpojumu Līguma 2.8. punktā noteiktajā termiņā, Izpildītājam ir tiesības pieprasīt līgumsodu 0,1 % (nulle komats viens procents) apmērā no termiņā nesamaksātās summas par katru nokavēto kalendāro dienu, bet ne vairāk kā 10 % (desmit procenti) no termiņā nesamaksātās summas.
7.4. Līgumsoda samaksa neatbrīvo Puses no Līgumā noteikto saistību izpildes un neierobežo tiesības prasīt zaudējumu atlīdzību, ciktāl tie pārsniedz aprēķinātā līgumsoda apmēru.
7.5. Ja Valsts meža dienests Izpildītāja pieļautu kļūdu vai neatbilstību dēļ pieprasa precizējumus vai atsaka meža inventarizācijas lietas reģistrāciju, Izpildītājs par saviem līdzekļiem un bez papildu samaksas veic visus nepieciešamos precizējumus ne vēlāk kā 10 (desmit) darbdienu laikā no Pasūtītāja vai Valsts meža dienesta paziņojuma saņemšanas dienas, ja normatīvajos aktos nav noteikts īsāks termiņš.
7.6. Ja Izpildītājs nepamatoti atsakās izpildīt Līgumu, vienpusēji pārtrauc Pakalpojuma izpildi vai citādi būtiski pārkāpj Līguma noteikumus, kā rezultātā Pasūtītājs ir tiesīgs vienpusēji atkāpties no Līguma, Izpildītājs maksā Pasūtītājam līgumsodu 10 % (desmit procentu) apmērā no Līguma kopējās summas bez pievienotās vērtības nodokļa.
7.7. Ja Pasūtītājs Izpildītājam piemēro Līguma 7.6. punktā noteikto līgumsodu, par to pašu Līguma pārkāpumu Līguma 7.1. punktā noteiktais līgumsods Izpildītājam nepiemērots netiek.

8. Personas datu aizsardzība
8.1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām (turpmāk – Personas dati), Puses apņemas:
8.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
8.1.2. bez otras Puses rakstiskas piekrišanas šos datus trešajām personām izpaust tikai normatīvajos aktos noteiktajos gadījumos; jebkurā gadījumā par Personas datu nodošanu trešajai personai, Puses informē viena otru.
8.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.
8.3. Pēc Līguma saistību izpildes Pasūtītājs uzglabā Personas datus tikai normatīvajos aktos paredzēto laika periodu. Apstrādājot datus, Pusēm ir pienākums ievērot Latvijas Republikā spēkā esošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomikas zonas robežām.

9. Apakšuzņēmēji
9.1. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā apakšuzņēmēju nomaiņa pieļaujama tikai Publisko iepirkumu likuma 62.pantā noteiktajā kārtībā, un ja piedāvātais apakšuzņēmējs atbilst Iepirkuma dokumentos izvirzītajām prasībām, kas tika vērtēts, izvēloties piedāvājumu atbilstoši Iepirkuma dokumentos noteiktajām prasībām un kritērijam. Pasūtītājs var prasīt personāla un apakšuzņēmēja viedokli par nomaiņas iemesliem.
9.2. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Pakalpojuma daļas vērtība ir 10 000 euro (desmit tūkstoši euro) vai lielāka, vai jauna apakšuzņēmēja iesaistīšanu, kura veicamā Pakalpojuma daļa plānota 10 000 euro (desmit tūkstoši euro) vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo Pakalpojuma daļu – darbu nosaukumus un izpildāmā darba apjomu naudas izteiksmē, un jāsaņem rakstveida piekrišana.
9.3. Pasūtītājs nepiekrīt Izpildītāja piedāvājumā norādīto apakšuzņēmēju nomaiņai, ja pastāv kāds no šādiem nosacījumiem:
9.3.1. Izpildītāja  piedāvātais apakšuzņēmējs neatbilst tām Iepirkuma dokumentos noteiktajām prasībām, kas attiecas uz Izpildītāja apakšuzņēmēju;
9.3.2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā;
9.3.3. piedāvātais apakšuzņēmējs, kura izpildāmo darbu vērtība ir vismaz 10 000 euro (desmit tūkstoši euro) bez PVN, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā;
9.3.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
9.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62. panta piekto daļu.
9.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Pasūtītājs nosacījumu pārbaudi saskaņā ar Līguma 5.3. apakšpunktu veic uz attiecīgā lēmuma pieņemšanas dienu.

10. Nepārvarama vara
10.1. Puses tiek atbrīvotas no atbildības par daļēju vai pilnīgu saistību neizpildi vai nepienācīgu  Līguma izpildi, ja tam par cēloni ir nepārvaramas varas vai ārkārtēja rakstura apstākļi, kuru darbība sākusies pēc Līguma noslēgšanas un kurus nevarēja iepriekš paredzēt vai novērst, piemēram: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ietekmē Pušu uzņemtās saistības.
10.2. Pusei, kurai nav iespējams izpildīt Līguma saistības, par minēto apstākļu iestāšanos un izbeigšanos nekavējoties, bet ne vēlāk kā 3 (trīs) darbdienu laikā no to iestāšanās dienas, rakstiskā veidā jāinformē Līguma Puses. Nesavlaicīga paziņojuma gadījumā Puse netiek atbrīvota no Līguma saistību izpildes.
10.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu. 

11. Pušu atbildīgās personas
11.1. Pasūtītāja atbildīgā persona: ___________________________, tālr. ________________, e-pasts: ___________________
11.2. Izpildītāja atbildīgā persona: _________________________, tālr.: _____________, e-pasts: ___________________
11.3. Pušu atbildīgajām personām ir tiesības Līguma darbības laikā: 
11.3.1. risināt organizatoriskos jautājumus, kas saistīti ar Līguma izpildi;
11.3.2. pieprasīt Pakalpojuma izpildi; 
11.3.3. saskaņot Objektā ierašanās laikus; 
11.3.4. pieteikt pretenzijas par Līguma saistību nepienācīgu izpildi; 
11.3.5. parakstīt nodošanas – pieņemšanas aktus; 
11.3.6. Līguma darbības laikā, kontaktējoties izmantot Līgumā norādītos Pušu rekvizītus, tālruņu numurus un e-pasta adreses.
11.4. Atbildīgajām personām nav tiesību veikt labojumus vai izdarīt grozījumus šajā Līgumā vai tā pielikumos. 

12. Citi nosacījumi
12.1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms Latvijas Republikas tiesā normatīvajos aktos noteiktajā kārtībā.
12.2. Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem.  
12.3. Ja Līguma izmaiņas ir saistītas ar izmaiņām Latvijas Republikas normatīvajos aktos, spēkā ir pēdējās. Ja kādi Līguma punkti kļūst pretrunā ar normatīvajiem aktiem, tas neietekmē Līguma darbību kopumā. Spēkā neesošie punkti ir jāaizstāj ar citiem Līguma mērķim un saturam atbilstošiem punktiem. 
12.4. Šis Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības, pienākumus un saistības. 
12.5. Izpildītājs garantē konfidencialitātes principa ievērošanu un apņemas nenodot trešajām personām Pakalpojuma izpildes gaitā iegūto informāciju par Pasūtītāju, Pakalpojuma saturu un apjomu, izņemot Latvijas Republikas normatīvajos aktos noteiktajos gadījumos un kārtībā. 
12.6. Ja kādai no Pusēm tiek mainīts juridiskais statuss, amatpersonu pārstāvības tiesības vai kāds no Līgumā minētajiem Pušu rekvizītiem, atbildīgajām personām, telefona, e-pasta adrese, adrese u.c., tad Puse nekavējoties rakstiski paziņo par to otrai Pusei. Ja Puse neizpilda punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā norādīto informāciju par otru Pusi. 
12.7. Paziņojums, ko viena Puse nodod otrai Pusei, ir paziņots: 
12.7.1. dienā, kad Puse to iesniedz otrai Pusei pret tās atbildīgās/pilnvarotās personas parakstu vai kad Paziņojums nosūtīts otrai Pusei uz Līgumā norādīto e-pastu saņemts apstiprinājums tā nosūtīšanai; 
12.7.2. septītajā dienā pēc Paziņojuma nodošanas pastā, nosūtīšanai uz otras Puses juridisko adresi ar ierakstītu pasta sūtījumu, ja Paziņojums nav nosūtīts Līguma 12.7.1.apakšpunktā noteiktajā kārtībā. 
12.8. Līgums parakstīts elektroniski ar drošu elektronisko parakstu, kas satur laika zīmogu. 
12.9. Līgumam kā neatņemamas sastāvdaļas pievienoti šādi pielikumi: 
12.9.1. 1.pielikums – Tehniskā specifikācija; 
12.9.2. 2.pielikums – Finanšu piedāvājums;
12.9.3. 3.pielikums – Objektu saraksts.
 
13. Pušu rekvizīti
	PASŪTĪTĀJS                                                 IZPILDĪTĀJS
Ludzas novada pašvaldība                            ____________________________
                                                                          ____________________________
Reģ.Nr. 90000017453                                       Reģ. Nr. ____________________
Raiņa iela 16, Ludza,                                         ___________________________,
Ludzas nov., LV-5701                                      _____________________________
Banka: ……………………………………..     Banka: _______________________
konts: ……………………………                     konts: _______________________
kods:                                                                   kods: _______________________

	

Paraksttiesīgās personas amats, vārds, uzvārds       Paraksttiesīgās personas amats, vārds, uzvārds

